**Barbara Henryová** (angl. Barbara Henry; \* 1. január 1932) bola učiteľkou vo Frantz Elementary School v New Orleans. Frantz bola jedna z prvých základných škôl amerického Juhu čo boli odsegregované. Prvou afro-americkou študentkou na škole bola šesťročná Ruby Bridgesová. Henryová bola jediná z učiteľov, ktorá ju chcela učiť.

Životopis
---------

Henryová chodila do Girls Latin School v Bostone kde *„sa naučili… oceniť a mať radosť z vecí čo máme spoločné pomedzi externé rozdiely triedy, komunity alebo farby."*. Vyučovala na školách pre deti vojenského personálu v zámorí. Tieto školy boli integrované. Henryová s manželom boli v New Orleans dva mesiace keď jej zavolal vedúci zo školskej správy, aby jej ponúkol učiteľské miesto. Keď sa opýtala či miesto bude v škole, ktorá má byť desegregovaná, vedúci odpovedal: *„Bol by v tom pre Vás nejaký rozdiel?"* Odpovedala, že nie.

V New Orleans v roku 1960 mladá učiteľka Henryová často chodila do práce cez dav demonštrantov kričiacich rasistické nadávky a heslá ako *„2 4 6 8, we will never integrate"* (2 4 6 8, nikdy sa neintegrujeme). Ruby mala vtedy šesť rokov a bola prvou černošskou žiačkou na William Frantz Elementary School v New Orleans. Barbara Henryová, jej biela učiteľka, prišla do mesta a jeho škôl len nedávno.

Henryová aj Bridgesová odmietli zastrašovanie v prvý školský deň v roku 1960, a tak sa stali dôležitými postavami v americkom boji za občianske práva. Hneď ako sa Bridgesová dostala do školy bieli rodičia vošli dnu a svoje deti odviedli preč. Podobne aj všetci ostatní učitelia školy odmietli vyučovať kým bolo čierne dieťa registrované v škole. Len Barbara Henryová chcela učiť Ruby Bridgesovú a viac než rok ju učila sama *„ako keby vyučovala celú triedu"*. Prvý deň Ruby a jej dospelí sprievodcovia zostali celý deň v riaditeľskej kancelárii pretože chaos na škole neumožnil ich presun do triedy do druhého dňa. Keď sa Ruby zoznámila so svojou učiteľkou mala pravdepodobne obavy. *„Nikdy predtým som nevidela bieleho učiteľa"* povedala, *„ale pani Henryová bola najprívetivejšia z učiteľov, ktorých som mala. Veľmi sa snažila odviesť pozornosť od toho, čo sa dialo vonku. Ale nemohla som zabudnúť, že so mnou neboli žiadne iné deti."*

Referencie
----------

1. ↑  HENRY, Barbara; HELMAN, Scott. *Teaching Ruby Bridges* [online]. bostonglobe.com, 2014-06-27, [cit. 2015-07-30]. Dostupné online.
2. ↑   *Barbara Henry Adresses the School* [online]. 2014-06-27, [cit. 2011-08-29]. Dostupné online. Archivované 2015-05-05 z originálu.
3. ↑  MACDONALD, Bridget. West Roxbury’s Barbara Henry taught Ruby Bridges during Civil Rights era. *Roslindale Transcript*, 2010-01-10. Dostupné online [cit. 2011-08-29]. Archivované 2012-11-11 z originálu.
4. ↑  RENWICK, Lucille. The Courage to Learn. *Instructor Magazine*, 1990. Dostupné online [cit. 2009-10-03]. (po anglicky)[nefunkčný odkaz]
5. ↑  MCCLUSKEY, Eileen. Ruby Bridges evokes tears, smiles as she tells her tale. *Harvard University Gazette*, 25. 04 2002. Dostupné online [cit. 2011-08-27]. (po anglicky)

Ďalšie
------

* BRIDGES, Ruby. *Through My Eyes*. [s.l.] : Scholastic Press, 1999. 63 s. ISBN 978-0-590-18923-1.
* COLES, Robert. *The Story of Ruby Bridges*. [s.l.] : Scholastic, 1995. 32 s. ISBN 978-0-590-57281-1.
* STEINBECK, John. *Travels with Charley (In Search of America)*. [s.l.] : Heinemann, 1962. 277 s. ISBN 978-0-14-005320-3.
* *Black Issues in Higher Education*. [s.l.] : Cox, Matthews & Associates, 2004. 704 s. ISBN 978-0-471-64926-7.

Externé odkazy
--------------

* 'Barbara Henry - An Oasis of Love & Light in a Desert of Hatred & Ignorance'
* 'PBS story' Archivované 2013-08-11 na Wayback Machine
* 'Ruby Bridges Foundation' (Nadácia Ruby Bridges)
* *Ruby Bridges* (TV film z roku 1998)

Zdroj
-----

*Tento článok je čiastočný alebo úplný preklad článku Barbara Henry na anglickej Wikipédii.*